Primera Air

Primera Air oli Primera Travel Groupin oma tilauslentoyhtiö, joka lensi Etelä-Eurooppaan Primera Travel Groupin matkatoimistojen matkakohteisiin. Primera Air oli aiemmin nimeltään JetX Airlines. Se lensi lomalentoja Suomessa esimerkiksi Lappeenrannasta, Helsingistä, Turusta, Joensuusta, Kuopiosta, Porista ja Jyväskylästä.

Primera Air hakeutui konkurssiin ja ilmoitti lopettavansa toimintansa 1. lokakuuta 2018. Konkurssiin johtivat vuonna 2017 yhden koneen kärsimät korroosiovauriot, joiden vuoksi kone oli hylättävä, sekä Airbus A321neo -koneiden toimitusongelmat, jotka aiheuttivat lentojen peruutuksia, tulojen menetyksiä ja korvaavien koneiden vuokrakuluja. Kaikkiaan yhtiön kärsimät tappiot nousivat yli 30 miljoonan euron, mitä yhtiön talous ei lopulta kestänyt.

 Historia 
Lentoyhtiö perustettiin Islannissa vuonna 2003 nimellä “JetX” toimien islantilaisen lentoluvan alla. Vuonna 2008 Primera Travel Group hankki yhtiön, nimesi sen Primera Air ja nimesi Jón Karl Ólafssonin Primera Air Scandinavian toimitusjohtajaksi. Yrityksen päätoimipiste sijaitsee Kööpenhaminassa, Tanskassa.Jon-Karl-Olafsson new CEO of Primera Air, News, Primeragroup.com Yritys jatkoi kasvuaan hankkien kaksi uutta Boeing 737-800 -lentokonetta vuonna 2009.News, Primeragroup.com Heinäkuussa 2014 Primera Airilla lensi 155 000 matkustajaa 1 006 lennolla istuinkapasiteetin ollessa 91%.News, Primeragroup.com

Elokuussa 2014 Primera Air julkisti uuden lentoyhtiön perustamisen: Primera Air Nordic toimisi Latviassa rinnakkain Primera Air Scandinavian kanssa. Yhtiö perusti samaan aikaan myös operatiivisen Network Control Center -johtokeskuksen Riikaan hallinnoimaan yhtiön päivittäistä toimintaa keskittyen aiempien vuosien mukaisen jatkuvan kehityksen varmistamiseen ja toiminnan laajentamiseen Skandinavian ulkopuolelle. Syitä johtokeskuksen siirtoon olivat muun muassa positiivinen liiketoimintaympäristö, osaava työvoima ja korkeat laatustandardit. Siirtoa vahvistettiin nimeämällä Hrafn Thorgeirsson sekä Primera Air Scandianvian että Primera Air Nordicin toimitusjohtajaksi.Corporate info  Primeraair.com News, Primeragroup.comdelfi.lv

Uudelleenjärjestelyllä ja toiminnan keskittämisellä oli positiivinen vaikutus yhtiön talouteen. Vuonna 2015 Primera Air saavutti kahdeksan lentokoneen laivastollaan 250 USD:n liikevaihdon yli 5,2 miljoonan euron tuloksella (ennen veroja). Vuoden 2016 ensimmäisten kahdeksan kuukauden tulos oli neljä miljoonaa euroa, ja vuoden kokonaistulosarvio oli noin 7,6 miljoonaa euroa. Primera Air oli viimeisinä aikoinaan käytännössä tanskalais-latvialainen lentoyhtiö islantilaisessa omistuksessa. News, Primeragroup.comDb.lvCheck-in.dk

 Liiketoimintamalli 
Alun perin skandinavialaisille matkanjärjestäjille tilauslentoja järjestänyt Primera Air ryhtyi vaiheittain myymään ylimääräisiä paikkoja standby-lippuina tietyille tilauslennoille vuonna 2013. Jatkuvan menestyksen siivillä Primera Air pystyi lisäämään sekä reittejä että lentojen määrää, jonka tuloksena liiketoimintamalliksi syntyi reitti- ja tilauslentoyhtiön yhdistelmä. Toiminnan loppuvuosina Primera Airin lennoista oli säännöllisiä reittilentoja. Yhtiö tarjosi kuitenkin edelleen tilaus- ja reittilentojen yhdistelmiä ja erillisiä reittilentoja.Primeraair.com 

 Kohteet 
Primera Air tarjosi kahdensuuntaisia lentoja Skandinavian solmukohdistaan Välimeren rannikon suosittuihin kohteisiin, Kanariansaarille, Azoreille, Madeiralle, Bulgariaan ja Turkkiin, sekä tilauslentoja käytännössä mihin tahansa kohteeseen. Lentoyhtiö tarjosi myös kausiluontoisia reittilentoja kesällä ja talvella.Primeraair.com 

Reittilentokohteiden valikoimaa laajennettiin vaiheittain vuodesta 2013 lähtien. Vuonna 2014 Primera Air julkisti 10 uutta suoraa talvi- ja kesälentokohdetta Islannista: Las Palmas, Teneriffa, Alicante, Salzburg, Malaga, Mallorca, Barcelona, Bologna, Kreetta ja Bodrum.News, Primeragroup.com 
26.10.2014 Primera Air julkisti viikoittaiset lennot Göteborgista ja Malmöstä Dubaihin (Al Maktoumin kansainvälinen lentoasema) ja Teneriffalle, sekä Helsingistä Fuerteventuraan ja Las Palmasiin. Marraskuun 16. yhtiö julkisti uuden reitin Keflavikin kansainväliseltä lentoasemalta New Yorkiin (John F. Kennedyn kansainvälinen lentoasema) hankittuaan reittioikeudet Yhdysvaltoihin. Loppuvuodesta yhtiö julkisti myös neljä uutta viikoittaista reittiä: Aalborg-Las Palmas, Kööpenhamina-Billund-Lanzarote, Aarhus-Teneriffa ja Aalborg-Fuerteventura.Worldairlinenews.com 

Vuonna 2015 Primera Air allekirjoitti sopimuksia yli 30 miljoonan euron arvosta useiden johtavien ranskalaisten matkatoimistojen kanssa julkaisten useita reittejä kahdella koneella Charles de Gaullen lentoasemalta suosittuihin kohteisiin kesälomakaudella.TravelnewsHelmikuussa 2016 reittitarjontaan lisättiin Kroatian Dubrovnik ja Pula.Total-croatia-news.com  

Toukokuun 2016 alussa lentoyhtiö julkisti säännölliset reittilennot Billundista Nizzaan ja Venetsiaan.Anna AeroCh-aviaton.com Hieman tämän jälkeen julkistettiin reitti Antalyaan. Myöhemmin samana vuonna Primera Air julkisti lentomäärien lisäykset olemassa oleviin kohteisiin, sekä uusia kohteita (Milano ja Rooma) Tukholmasta kesäkaudelta 2017 lähtien. Yhtiön tavoitteena oli vahvistaa toimintaa ja läsnäoloa Ruotsissa laivaston ja kohteiden laajennussuunnitelmien mukaisesti.Ttgnordic.com  Kesän 2017 suunniteltuihin uusiin kohteisiin kuuluivat Kalamata, Ponta Delgada ja Madeira.Tornosnews.gr

 Laivasto 

Primera Air Scandianvian laivasto koostui seuraavista koneista (1.1.2017):
+ Primera AirLentokoneLaivastossaTilattunaMatkustajiaHuomautuksetBoeing 737-70020148Boeing 737-80071189Yhteensä91

 Onnettomuudet 
10.7.2009 Primera Airin kone Boeing 737-700 TF-JXG lennolla PF-362 Zakinthoksesta (Kreikka) Dubliniin (Irlanti), matkassaan 153 matkustajaa ja 6 miehistöä, saatettiin Italian puolustusvoimien hävittäjillä Rooman Fiumicinon lentoasemalle (Italia) miehistön pyydettyä lupaa suorittaa hätälaskeutuminen teknisestä viasta johtuen. Primera Airin mukaan miehistö sai tietoonsa, etteivät etureunasolakot olleet asianmukaisessa asennossa. Kapteenin tavoitteena oli löytää riittävän pitkä kiitotie laskeutumiseen solakot pystyssä, ja lähin vaihtoehto oli Fiumicinon lentoasema. Napoli suljettiin pois vaihtoehdoista lentoaseman alueen maastosta ja kiitotien pituudesta johtuen. Lentokone laskeutui turvallisesti kiitotielle 16L, ja hätätila peruutettiin 19 minuuttia laskeutumisen jälkeen.An-Italian typhoon intercepts a primera –air B-737 theaviationist.com
28.2.2016 Primera Air Boeing 737-800 joutui suorittamaan hätälaskeutumisen Ranskan Nantesiin matkallaan Teneriffalta Tukholmaan moottoriongelmien takia. Kapteenin raportin mukaan yhdestä moottorista kuului epätavallisia ääniä, jonka jälkeen moottori syttyi palamaan. Yhden matkustajan mukaan moottorissa oli myös havaittavissa liekkejä. Lentokone ja 169 matkustajaa laskeutuivat turvallisesti lähimpänä olleelle Nantesin lentoasemalle ja matkustajat sekä miehistö vietiin hotellimajoitukseen. Primera Airin edustajan mukaan “tekniset asiantuntijat selvittävät parhaillaan teknisen vian syytä yhdessä moottorivalmistaja CFM:n kanssa. [...] Haluamme kiittää lentohenkilökuntaamme ammattimaisesta toiminnasta ja hyvien standardien noudattamisesta.”I thought die end, Daily MailPrimera air nordic plane makes emergency landing in France Airflightdisaster.com 

 Lähteet 
 primerair.is 
 Primera Air - Skandinavia

 Viitteet 

 Aiheesta muualla 
 Primera Travel Groupin sivut
 Primera Airin kotisivut 

Luokka:Entiset tanskalaiset lentoyhtiöt